مرحبا

مرحبا
   كلمات 

مرحبا

بعد السلام و المرحبا

يا اولاد بلدنا يا طيبين

نفرش كلام المصطبه

واضح لكل السامعين

مصر الحبيبه الطيبه

ام البنيه و البنين

ايش حالها ف عز الصبا

ايش حال ولادها المخلصين

وسط العواصف مركبه

بين ريح شمال و ريح يمين

جابو الطبيب ابن الحلال

كشف مكان الداء و شاف و قال

أهل البصيره ف البلد

جواب لكل السائلين

قال البلد عاوزه ولد

ياخد بطار المظلومين

ولد يعوض اللى راح

و يعلا فوق كل الجراح

ويمد إيده ف الضباب

يشد انوار الصباح

فيكم ولد يا سامعين ؟

(يرد الكورس): اجدع ولد

طب هوه فين ؟ وهوه مين؟

كورس: ابن البلد

يا ابن البلد يا ابن البلد

الوقت وقتك يا ولد

يا قلب مصر و نبضها

كورس: يا ابن البلد يا ابن البلد

يا صبحها

كورس: يا ابن البلد

يا ربحها

كورس: يا ابن البلد

يا قمحها

كورس: يا ابن البلد

يا رمحها

كورس: يا نور سماها و ارضها

آدى كلام المصطبه يا اولاد بلدنا يا طيبين

بعد السلام و المرحبا واضح لكل السامعين
 شوف كمان 
 مصادر 

تصنيف:الشيخ امام
تصنيف:احمد فؤاد نجم
تصنيف:اغانى باللغه المصريه
تصنيف:اغانى مصريه
تصنيف:كلمات اغانى